
Laste arvu suurendamine
Narva Lasteaia Pääsuke lasteaiarühmas
1. Asjaolud ja menetluse käik
Narva Lasteaed Pääsuke on 5rühmaline lasteasutus, milles 2016/2017. õppeaastal on 2 sõimerühma ja 3 lasteaiarühma. Narva Lasteaia Pääsuke rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Pääsuke hoolekogu on teinud ettepaneku suurendada laste arvu lasteaiarühmas Putukad kuni 24 last (24.08.2016. a hoolekogu koosoleku otsus nr 8). Narva Lasteaia Pääsuke direktor esitas 25.08.2016. a Narva Linnavalitsuse Kultuuriosakonnale vastavasisulise taotluse nr T-1.10.2.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Pääsuke lasteaiarühmas Putukad kuni 24 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

